שיחה:אגן האבק

message: אפשר להוסיף לקישורים החיצוניים גם את סיפרה של קארן הסה "אל מחוץ לאבק" - ספר עטור פרסים לבני נוער ומבוגרים המתאר את התקופה הזו מנקודת מבטה של נערה ממשפחת איכרים מאוקלהומה. 77.126.158.189 19:20, 24 באוגוסט 2013 (IDT)
thread_title:  משוב מ-24 באוגוסט 2013 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.gsfc.nasa.gov/topstory/2004/0319dustbowl.html
** In קערת האבק on 2013-09-13 05:42:10, 404 Not Found
** In קערת האבק on 2013-09-16 01:14:59, 404 Not Found
** In קערת האבק on 2013-09-25 17:25:06, 404 Not Found
--Matanyabot - שיחה 20:25, 25 בספטמבר 2013 (IDT)
replies: text: הוסר בעבר. שרשר • שיחה 07:42, 23 באוגוסט 2017 (IDT)
thread_title:  קישור שבור 

message: בגאוגרפיה, המילה הנהוגה היא אגן (Bowl), ולהבנתי, נכון לתרגם אגן האבק ויש לשנות את שם הדף. נדב - שיחה 15:38, 12 ביולי 2016 (IDT)
replies: text: והא ראיה. נדב - שיחה 15:40, 12 ביולי 2016 (IDT)
replies: text: : דיון מעניין. לקערת האבק יש פי ארבעה מופעים בגוגל אבל יתכן וזה מושפע מוויקיפדיה. תוכל להביא כאן כמה מאמרים מדעיים בהם כתוב "אגן האבק". על פניו "אגן" זה אזור קבוע, בעוד שכאן היה מדובר בתופעה זמנית. אבל אם המאמרים יתמכו באגן, אני בעד. אם יש מאמרים מדעיים התומכים ב"קערת האבק", צריך לדון. בורה בורה - שיחה 16:11, 12 ביולי 2016 (IDT)
replies: text: ::ראשית, יש בעיה למצוא מקור מדעי בעברית, משום שהמושג נולד בארצות הברית, וזה עניין של תרגום גרידא. שנית, עובדה היא שבערכים רלוונטיים בוויקיפדיה, מופיע התרגום "אגן האבק" ללא קישור לערך הזה (וחבל), וראה:
* מרגרט ברק-וייט
* אבק
* גם בערך דרום ארצות הברית, האזור הנדון מתואר גאוגרפית כ"אגן".
וגם:
"מדבור", ספר ללימוד גאוגרפיה מאת אבי עציון, וגם כאן.
לפיכך, לעניות הבנתי, לא מדובר בתיאור של תופעה חולפת, אלא בהגדרה לאזור גאוגרפי (קבוע!) בארצות הברית, וכאמור, "אגן" הוא מושג גאוגרפי, ולדעתי יש להיצמד לתרגום הזה.
יתכן שהמופעים של "קערה" מבוססים על ויקיפדיה, אבל יותר מכך, אני סבור שיש כאן, בפשטות, תרגום קלוקל לעברית, גם של מי שלא ראו את הערך. הטעם הפשוט לשיבוש הזה הוא שבעברית, "קערה" היא תרגום נפוץ יותר של המילה Bowl נדב - שיחה 18:45, 12 ביולי 2016 (IDT)

text: ועוד:
* יוסי גורביץ, טכנולוגי על הבוקר: המשבר כפי שהסברתי למנוע החיפוש, כלכליסט.
* יהודה, בשנות ה-30, למה שלא היה עם הבורסה צריך להוסיף … ליברל, 12.7.2016 נדב - שיחה 19:05, 12 ביולי 2016 (IDT)
replies: text: : ומן הסתם, בורה בורה, תסכים איתי שיש אבסורד בכך שבערכים אחרים בוויקיפדיה מתורגם "אגן האבק", ורק הערך עצמו מתורגם כ"קערה". נדב - שיחה 19:17, 12 ביולי 2016 (IDT)
replies: text: ::בבקשה, בורה בורה: 
1. בתרגום מאמר מאת לסטר בראון נכתב "אגן האבק" (המהדורה העברית של כתב העת המקוון Scientific American).
2. אריה איסר ויהודה גוברין, שינויים אקלימיים ומדבור הנגב בסוף התקופה הביזנטית, קתדרה 61, הוצאת יד בן צבי, ירושלים 1991 (ראה פיסקה שנייה בהקדמה) נדב - שיחה 08:03, 15 ביולי 2016 (IDT)

text: אם כך, אני נייטרלי בורה בורה - שיחה 16:17, 15 ביולי 2016 (IDT)
replies: text: ::זה לא מגיע מוויקיפדיה. לי אישית זכור השם "קערת האבק" מאטלס טיימס לתולדות העולם ((?) שלושה כרכים גדולים ולא כל כך עבים, התרגום העברי: בהוצאת כרטא. נדמה לי שמשנות השבעים של המאה העשרים). Tzafrir - שיחה 16:20, 15 ביולי 2016 (IDT)
replies: text: :::הביטוי dust bowl מתייחס לא רק לאזור המסוים אלא לתקופה של כמה שנים בשנות ה-30 שבהן התרחש האסון הזה. לכן לא הייתי קורא לזה אגן. לאוזניי נשמע שהביטוי באנגלית צמח בתור סלנג למה שהתרחש שם וכוונתו ממש קערה, קערת מרק אבק. -PelicanTwo - שיחה 20:53, 15 ביולי 2016 (IDT)
replies: text: :::באתר הזה אומרים שהשם היה שליפה של איזה עיתונאי. בדיווח אחר הוא קרא לזה dust belt, אבל dust bowl כבר נצרב בשפה. אני הייתי משאיר "קערת האבק"-PelicanTwo - שיחה 20:59, 15 ביולי 2016 (IDT)
replies: text: ::::הבאתי לעיל שני מאמרים מכתבי עת אקדמיים: אחד מתורגם, של מומחה עולמי למדיניות כדור הארץ, ואפשר להניח שהמתרגמים מעודכנים ומהימנים, והשני בעברית במקור, של גאולוג וארכאולוג ישראליים שכתבו אותו יחד. לכך אפשר להוסיף את ספר הגאוגרפיה שכבר הזכרתי קודם, ומקובל עלי שהוא נכתב על ידי מומחה. אז מדוע שנחלוק על מומחים בדבר? שנית, האזור הנדון (בדרום מזרח ארצות הברית) מוגדר גאוגרפית כאגן. יש עוד אזורים בארצות הברית, שהכינוי שניתן להם נובע מתנאים כלכליים וסוציולוגיים, וטבעם של תנאים אלה שהם משתנים, אבל בערך אנציקלופדי, נכון להקפיד על המושג המשלב אזור עם תקופה. אם מומחים משתמשים ב"אגן", מדוע לטעון שזה סלנג? באותה מידה אפשר לטעון שהמושג "חגורה" אף הוא סלנג, אבל הוא השתרש כמושג רווח המגדיר אזור נתון. למשל: חגורת הבורשט, וגם חגורת החלודה הוא מושג שהומצא על-ידי עיתונאים, על בסיס דברים שאמר פוליטיקאי. המושגים האלה נוצרים בדרך כלל בנסיבות כאלה, ואין להם דבר וחצי דבר עם גאוגרפיה. נדב - שיחה 21:18, 15 ביולי 2016 (IDT)
replies: text: :::::מוניקה דייבי, תקופת היובש, הארץ, 30.8.2006, מאמר מתורגם מהניו יורק טיימס: "בצורת חמורה צורבת חלק ניכר במדינות המישורים הגדולים האמריקאיות (Plains States), ומזכירה לחוואים רבים את תנאי "אגן האבק" של שנות ה-30."

text: :::::כל מה שרצית לדעת על אבק: "בשנת 1934 התחוללו בטקסס סופות אבק כה עזות, עד שקילפו את שיכבת האדמה העליונה, הרסו חוות חקלאיות רבות והפכו את המקום למשטח אבק ענק, הידוע בכינויו "אגן האבק" ". 
נדב - שיחה 09:36, 16 ביולי 2016 (IDT)

text: נראה ש"קערת האבק" הוא השם המוכר יותר בגוגל לתופעה, אבל בהתחשב בטיב המקורות שהובאו לטובת "אגן האבק" אני חושב שמוטב יהיה לשנות את השם כפי שנדב מציע. ערן - שיחה 19:55, 22 ביולי 2016 (IDT)
thread_title:  שינוי שם הערך 

message: מאמר זה יכול להיות משופר על ידי הוספת מפה. שתי מפות זמינות כעת: אחד באנגלית, ואחד בספרדית. אם אתה יודע איך להשתמש Inkscape, ודבר עברים, הוא דרך קלה לשפר את המאמר. (זהו תרגום אוטומטי) Psiĥedelisto - שיחה 14:40, 26 בינואר 2017 (IST)
replies: text: Done. בורה בורה - שיחה 18:10, 26 בינואר 2017 (IST)
thread_title:  מַפָּה